रबी-तिलहन सेमिनार आज
जयपुर| बिड़लाऑडिटोरियम में रविवार को होने वाली अखिल भारतीय रबी तिलहन सेमिनार में देश भर से करीब 1500 डेलिगेट्स हिस्सा लेंगे। मस्टर्ड ऑयल प्रॉड्यूसर्स एसोसिएशन ऑफ इंडिया (मोपा) एवं दी सेंट्रल ऑर्गेनाइजेशन फॉर ऑयल इंडस्ट्री एंड ट्रेड (कुईट) के संयुक्त तत्वावधान में होने जा रही इस राष्ट्रीय संगोष्ठी का कृषि मंत्री प्रभुलाल सैनी एवं चिकित्सा मंत्री कालीचरण सर्राफ सुबह दस बजे उद्घाटन करेंगे। भाजपा प्रदेश अध्यक्ष अशोक परनामी एवं विधायक विजय बंसल मुख्य अतिथि होंगे।
मोपा अध्यक्ष बाबूलाल डाटा एवं सचिव केके अग्रवाल के अनुसार इस मौके पर तेल उद्योग के अनुभवी डी.पी. खंडेलिया एवं रामबाबू राठौड़ को लाइफटाइम अचीवमेंट अवॉर्ड से नवाजा जाएगा। कुईट के चैयरमैन लक्ष्मीचंद अग्रवाल तथा मोपा के संयुक्त सचिव अनिल चतर ने कहा कि प्रमुख शासन सचिव सुबोध अग्रवाल एवं राष्ट्रीय सरसों अनुसंधान केन्द्र भरतपुर के निदेशक पी.के. रॉय सेमिनार में की-नोट एड्रेस देंगे। मोपा एवं कुईट द्वारा क्रॉप एस्टीमेट भी जारी होगा।साथ ही सरसों उत्पादन के विशेष लेखों वाली स्मारिका का विमोचन भी होगा। शनिवार को होटल डिग्गी पैलेस में डेलिगेट्स एवं तिलहन विशेषज्ञों के सम्मान में गेट-टू-गेदर हुआ।
कृषि मंत्री प्रभुलाल सैनी चिकित्सा मंत्री कालीचरण सराफ करेंगे उद्घाटन
awa_Deva hin_Deva hin_Deva hin_Deva